Takaisin Sisältö-sivulle

# Profiilien käyttäminen: Intel® PRO/Wireless 2915ABG Network Connection - käyttöopas

- Ohjatun profiilitoiminnon yleiskuvaus
- Uuden profiilin luominen
- Aikaisemmin luodun profiilin muokkaaminen
- Profiilin poistaminen
- Profiilien vieminen ja tuominen
- Profiilin salasanan määrittäminen
- Hallintaprofiilit
- Profiilien automaattinen jakaminen
- Yksi sisäänkirjautuminen -tuki ja Windows XP:n Tervetuloa-ikkuna ja Käyttäjän pikavaihto

### Ohjatun profiilitoiminnon yleiskuvaus

Käytä ohjattua profiilitoimintoa luomaan verkkoprofiili määrättyyn langattomaan verkkoon yhdistämistä varten.

Kun Intelin asetustenmäärityspalvelu tunnistaa käytettävissä olevan verkon ja sovitinta ei ole kytketty toiseen langattomaan verkkoon, näyttöön Muodosta yhteys langattomaan -sivu. Valitse verkko Intel PROSet/Wireless -ohjelman Käytettävissä olevat verkot -luettelosta verkko ja valitse sitten Määritä.

1. Yleisasetukset-valintaikkunassa näkyy valitun verkon verkkonimi ja toimintatila. Tunnistettua langattoman verkon nimeä (SSID) ei voi muuttaa, mutta profiilin nimen voi muuttaa.

2. Tuo näyttöön ohjatun profiilitoiminnon suojauksen edistymisen toinen sivu valitsemalla Seuraava-painike. Tämä käynnistää tukiaseman kyselyprosessin valitun verkon korkeimman suojaustason määrittämiseksi. Lisätietoja on kohdassa Suojauksen määrittäminen.

3. Kun olet valinnut tarvittavan suojauksen, valitse Seuraava.

4. Suojausasetukset-sivu sisältää tarvittavat tiedot, jotka pitää syöttää yhteyden muodostamiseksi tiettyyn verkkoon. Jos esimerkiksi valitaan perusrakenne-WEP-verkko, WEP-salaus- ja avainindeksitiedot näkyvät, mutta vain WEP-verkkoavain tarvitsee antaa. Jos et tunne vaadittuja verkkoasetuksia, ota yhteyttä järjestelmänvalvojaan.

### Uuden profiilin luominen

Luo uusi profiili ohjatun profiilitoiminnon avulla.

Jos valitset verkon Käytettävissä olevat verkot -luettelosta ja valitset Määritä, ohjattu profiilitoiminto käynnistää ja opastaa vaiheittain luomaan profiilin ja muodostamaan yhteyden verkkoon. Tämän toimenpiteen aikana ohjattu profiilitoiminto yrittää tunnistaa asianmukaiset suojausasetukset.

Uuden profiilin luominen ja langattoman verkkoyhteyden muodostaminen:

1. Valitse Intel PROSet/Wireless -pääikkunassa Lisää-painike. Ohjattu profiilitoiminto käynnistyy ja näyttöön tulee Yleisasetukset-sivu.

2. Anna profiilin nimi Profiilinimi -tekstiruutuun.
3. Kirjoita langattoman verkon nimi (SSID) tekstiruutuun.
4. Valitse toimintatila: Verkko tai Laitteidenvälinen.
5. Valitse Lisäasetukset-painike seuraavia asetuksia varten:

- Suojaa profiili salasanalla. Valitse Suojaa tämä profiili salasanalla. Kirjoita salasana tekstiruutuun, ja kirjoita se uudelleen Vahvista salasana -tekstiruutuun.

- Automaattinen tuonti (vain verkonvalvojille).

- Pakollinen tukiasema. Tämä asetus pakottaa langattoman sovittimen liittymään määrättyyn tukiasemaan.

6. Valitse Yleisasetukset-sivulla Seuraava. Näyttöön tulee Suojausasetukset-sivu.

6. Suojausasetukset-sivulla ilmaistaan verkon tukiaseman nykyinen suojaustila. Aloita verkon laillisuustarkistuksen ja tiedon salauksen asetusten määrittäminen valitsemalla Seuraavva.

7. Valitse Verkon laillisuustarkistus- ja Tiedon salaus -asetukset. Anna salausavainasetukset ja määritä tarvittavat 802.1x-asetukset. Lisätietoja on kohdassa Suojausasetukset.

8. Valitse OK, kun olet suorittanut profiiliasetukset loppuun. Ohjattu profiilitoiminto lopetetaan ja siirrytään takaisin Intel PROSet/Wireless -ohjelmaan. Jos haluat muuttaa tai tarkistaa profiiliasetuksia, valitse Edellinen-painike.

9. Jos parhaillaan ei ole yhteyttä verkkoon, Intel PROSet/Wireless tunnistaa uuden profiilin lisäämisen ja yrittää automaattisesti muodostaa yhteyden tähän uuteen profiiliin.

10. Jos haluat manuaalisesti muodostaa yhteyden tähän profiiliin, valitse Yhdistä yhteyden muodostamiseksi tähän langattomaan verkkoon. Yhteys-kuvake ilmaisee nykyisen yhteystilan. Verkon nimi, lähetys- ja vastaanottonopeus ja signaalin laatu näkyvät myös.

### Aikaisemmin luodun profiilin muokkaaminen

Aikaisemmin luodun profiilin muokkaaminen:

1. Valitse muokattava profiili profiililuettelosta.
2. Valitse Ominaisuudet. Yleisasetukset- ja Suojausasetukset-sivuilla näkyvät kaikki profiiliasetukset ja parametrit, joita voi muokata.
3. Voit liikkua yleis- ja lisäasetuksissa käyttämällä Seuraava- ja Edellinen-painikkeita.

- Yleisasetukset. Lisätietoja on kohdassa Yleisasetukset.
- Suojausasetukset. Lisätietoja on kohdassa Suojausasetukset.

### Profiilin poistaminen

Profiilin poistaminen:

1. Valitse poistettava profiili profiililuettelosta.
2. Poista profiili valitsemalla Poista.

| HUOMAUTUS: | Profiililuettelosta ei voi poistaa kaikkia profiileja. Luettelossa pitää aina olla vähintään yksi profiili.

### Profiilien vieminen ja tuominen

| Huomautus: | Salasanalla suojattu profiili voidaan tuoda ja viedä, mutta salasana on annettava ennen profiilin muokkaamista. Lisätietoja on kohdassa Profiilin salasanan määrittäminen.

#### Profiilien vieminen

Profiilien vieminen profiililuettelosta:

1. Valitse Intel PROSet/Wireless -pääikkunan Profiilit-valikosta Tuo/vie.
2. Valitse luettelosta profiili tai useita profiileja.
3. Määritä kiintolevyasemassa oleva kohdekansio. Voit etsiä kansion valitsemalla ensin Selaa-painikkeen.
4. Valitse OK, kun profiilit on viety onnistuneesti.
5. Sulje Intel PROSet/Wireless -pääikkuna valitsemalla Sulje.

#### Profiilien tuominen

Profiilien lisääminen profiililuetteloon:

1. Valitse Intel PROSet/Wireless -pääikkunan Profiilit-valikosta Tuo/vie.
2. Valitse Tuo.
3. Paikanna tuotava profiili kiintolevyltä tai anna profiilin nimi tiedostonimen ruutuun. Profiilin tunniste on joko .profiles tai .p50. Tuotavat profiilit voivat sijaita missä tahansa valitsemassasi tietokoneen hakemistossa.
4. Tuo profiili profiililuetteloon valitsemalla Tuo.
5. Palaa Intel PROSet/Wireless -pääikkunaan valitsemalla Sulje. Tuotu profiili näkyy profiililuettelossa ja on valmis käytettäväksi.

### Profiilin salasanan määrittäminen

| Huomautus: | Salasanalla suojattu profiili voidaan tuoda ja viedä, mutta salasana on annettava ennen profiilin muokkaamista.

Salasanan määrittäminen aiemmin luodulle profiilille:

1. Valitse Intel PROSet/Wireless -pääikkunassa Ominaisuudet-painike. Näyttöön tulee Yleisasetukset-sivu.
2. Valitse Lisäasetukset.
3. Valitse Suojaa profiili salasanalla
4. Salasana: Kirjoita salasana.
5. Vahvista salasana: Kirjoita salasana uudelleen.
6. Tallenna asetukset ja palaa Yleisasetukset-sivulle valitsemalla OK.
7. Valitse OK. Näyttöön tulee Intel Intel PROSet/Wireless -pääikkuna.

## Hallintaprofiilit

Hallintaprofiilit luodaan Hallinta-apuohjelmalla.

Hallintaprofiilit ovat verkonvalvojan tai tämän tietokoneen järjestelmänvalvojan omistamia ja hallitsemia profiileja tai jaettuja profiileja. Nämä profiilit ovat tämän tietokoneen kaikkien käyttäjien yhteistä/jaettuja profiileja. Käyttäjät eivät kuitenkaan pysty muokkaamaan näitä profiileja, sillä niitä voi muokata ainoastaan salasanasuojatullla Hallinta-apuohjelmalla.

Hallintaprofiileista on olemassa kaksi seuraavaa tyyppiä: Pysyvä ja Yhteys ennen sisäänkirjautumista / Yhteinen.

### Pysyvä yhteys

Pysyvä-profiileja käytetään tietokoneen käynnistyessä tai aina, kun tietokoneeseen ei ole kirjautuneena yhtään käyttäjää. Kun käyttäjä kirjautuu ulos, Pysyvä-profiili pitää langattoman yhteyden yllä siihen asti, kun tietokoneen virta katkaistaan tai kun eri käyttäjä kirjautuu sisään.

### Yhteys ennen sisäänkirjautumista / Yhteinen -profiilit

Yhteys ennen sisäänkirjautumista / Yhteinen -profiileja käytetään, kun tietokoneeseen ei kirjautuneena yhtään käyttäjää. Jos Yksi sisäänkirjautuminen (Käytä Windowsin käyttäjänimeä ja salasanaa) -tuki on asennettuna, yhteys muodostetaan osana Windowsin sisäänkirjautumista (yhteys ennen sisäänkirjautumista). Jos tietokoneeseen ei ole asennettuna Yksi sisäänkirjautuminen -tukea, profiilia käytetään käyttäjäistunnon ollessa aktiivinen. Yhteys ennen sisäänkirjautumista / Yhteinen -profiilit ovat aina ylimpänä käyttäjän profiililuettelossa. Käyttäjä voi kuitenkin yhä määrittää itse luomiensa profiilien ensisijaisuusasetuksia, mutta ei voi muuttaa Yhteys ennen sisäänkirjautumista / Yhteinen -profiilien ensisijaisuusasetuksia. Koska nämä profiilit ovat ylimpänä profiililuettelossa, Intel PROSet/Wireless yrittää automaattisesti muodostaa yhteyden käyttämällä hallintaprofiileja ennen mitään käyttäjän luomaa profiilia.

### Yhteys ennen sisäänkirjautumista: Tila

Kun Yksi sisäänkirjautuminen -komponentti on asennettuna, järjestelmässä on Yhteys ennen sisäänkirjautumista / Yhteinen -tuki.

Windowsin sisäänkirjautumisjakson aikana näyttöön tulee Yhteys ennen sisäänkirjautumista: Tila -sivu. Tällä sivulla ilmaistaan verkkoyhteyden edistyminen. Tila-sivu suljetaan, kun langaton sovitin on liitetty verkon tukiasemaan.

### Hallinta-asetusten viennin ominaisuudet

Hallinta-asetukset- ja Hallintaprofiilit-vaihtoehtojen avulla voit määrittää jaettuja profiileja vientiä varten. Viedyt profiilit ja asetukset voidaan siirtää mihin tahansa Intel PROSet/ Wireless -ohjelman automaattisen tuonnin kansioon. Ne viedään yhtenä pakettina.

Hallinta-asetusten vientiasetukset -valintaikkuna

Nimi | Kuvaus
Vie hallinta-asetukset | Vaihe 1: Valitse vietävät asetukset: Hallinta-asetukset: Vie kaikki asetukset. Näihin asetuksiin sisältyvät Tallenna käyttäjätiedot välimuistiin- ja Läsnä myös XP -asetukset. Hallintaprofiilit: Vie kaikki Pysyvä-profiilit ja Yhteys ennen sisäänkirjautumista- / Yhteinen -profiilit. Vaihe 2: Valitse kohdetiedosto: Selaa-painike: Valitse kohdereitti ja kansio. Viennin kohdetiedostossa on .sso-tunniste. Kohdekansioikkunassa näkyy kansiopolku. Vaihe 3: Vie valitut asetukset. Vienti-painike: Käynnistä profiilien vieminen määritettyyn kohdekansioon.
Sulje | Sivun sulkeminen.
Ohje | Tämän sivun ohjetietojen tuominen näyttöön.

### Profiilien automaattinen jakaminen

Ota automaattinen tuonti käyttöön -toiminnon avulla verkonvalvoja voi automaattisesti jakaa profiilin verkon tietokoneisiin. Nämä profiilit voidaan automaattisesti tuoda hakemistosta \Ohjelmatiedostot\Intel\Wireless\AutoImport asiakastietokoneessa. Ota automaattinen tuonti käyttöön -asetus on Lisäasetukset-sivulla. Voit tuoda Lisäasetukset-valintaikkunan näyttöön valitsemalla ohjatun profiilitoiminnon Yleisasetukset-sivun Lisäasetukset-painikkeen.

Profiili on kopioitava isäntätietokoneen tiettyyn kansioon, josta se voidaan jakaa useisiin tietokoneisiin. Kun etätietokone on vastaanottanut profiilin, profiili tulee automaattisesti käytettäväksi profiililuettelosta. Jos salasanasuojattua jaettua profiilia yritetään muokata, näyttöön tulee kehote antaa salasana.

Profiilien automaattinen tuominen toteutetaan tarkkailemalla kiintolevyn tuontikansiota uusien profiilitiedostojen varalta. Vain ne profiilit voidaan tuoda automaattisesti, joiden Ota automaattinen tuonti käyttöön -valintaruutu on valittu. Jos profiililuettelossa on jo samanniminen profiili, näyttöön tulee valintaikkuna, jossa voidaan joko peruuttaa tuominen tai hyväksyä se, jolloin aikaisemmin luotu profiili korvataan. Kaikki tuodut profiilit sijoitetaan profiililuettelon loppuun. Profiilitiedosto poistetaan välittömästi tuonnin jälkeen siitä riippumatta, onnistuiko tuonti vai ei.

Profiilin tuominen profiililuetteloon:

1. Valitse profiili profiililuettelosta ja valitse sitten Ominaisuudet-painike.
2. Valitse Lisäasetukset-painike.
3. Valitse Ota automaattinen tuonti käyttöön.
4. Tallenna asetus valitsemalla OK ja lopeta.
5. Sulje Yleisasetukset-sivu valitsemalla OK.
6. Vie profiili profiililuettelosta. Lisätietoja on kohdassa Profiilien tuominen ja vieminen.
7. Kopioi viety profiili sen kansiosta Ohjelmatiedostot\Intel\Wireless\AutoImport-kansioon. Profiili on nyt valmis jaettavaksi muihin tietokoneisiin.

## Yksi sisäänkirjautuminen -tuki ja Windows XP:n Tervetuloa-ikkuna ja Käyttäjän pikavaihto

Käyttäjän pikavaihtaminen ja Windows XP:n Tervetuloa-ikkuna poistetaan käytöstä, kun järjestelmään asennetaan Yksi sisäänkirjautuminen -tuki.

Yksi sisäänkirjautuminen (Käytä Windowsin käyttäjänimeä ja salasanaa) -ominaisuus on tarkoitettu yritysympäristöön, jossa käyttäjät kirjautuvat tietokoneeseen antamalla käyttäjänimen, salasanan ja yleensä myös toimialueen. Käyttäjän pikavaihtaminen -ominaisuus ei tue kirjautumista toimialuetta käyttämällä.

| Huomautus: | Windowsin käyttäjän pikavaihtaminen on oletusarvon mukaan käytössä käytettäessä Windows XP Home Edition -käyttöjärjestelmää. Tämä ominaisuus on tarkoitettu kotikäyttäjille. Käyttäjän pikavaihtaminen on myös käytettävissä Windows XP Professional -käyttöjärjestelmässä, jos se erillistietokoneeseen tai työryhmään liitettyyn tietokoneeseen. Jos toimialueeseen lisätään Windows XP Professional -tietokone, käyttäjien pikavaihtaminen ei ole käytettävissä.

Takaisin Sisältö-sivulle

Tavaramerkit ja vastuuvapautuslausekkeet