Takaisin Sisältö-sivulle

# Sanasto: Intel® PRO/Wireless 2915ABG Network Connection - käyttöopas

# Sanasto

Numerot A B D E F I K M O P R S T U W

### Numerot

802.11a: 802.11a-standardi määrittää suurimmaksi tietojensiirtonopeudeksi 54Mbps ja toimintataajuudeksi 5GHz. 802.11a-standardissa käytetään OFDM (Orthogonal Frequency Division Multiplexing) -lähetysmenetelmää. Lisäksi 802.11a-standardi tukee 802.11-ominaisuuksia, kuten WEP-salausta.

802.11b: 802.11b-standardi määrittää suurimmaksi tiedonsiirtonopeudeksi 11 Mbps, toimintataajuudeksi 2,4 GHz ja suojausmenetelmäksi WEP-salauksen. 802.11b-verkkoja kutsutaan myös Wi-Fi-verkoiksi.

802.11g: 802.11g-standardi määrittää suurimmaksi tiedonsiirtonopeudeksi 54 Mbps, toimintataajuudeksi 2,4 GHz ja suojausmenetelmäksi WEP-salauksen. 802.11g-verkkoja kutsutaan myös Wi-Fi-verkoiksi.

### A

Tukiasema: Laite, joka toimii tietoliikenteen keskittimenä langattomille asiakkaille ja tarjoaa yhteyden langalliseen lähiverkkoon.

Advanced Encryption Standard (AES): Yhdysvaltain liittovaltion tietojenkäsittelyn standardi, joka tukee 128-, 192- ja 256-bittisiä avaimia.

### B

Peruspalvelusarjan tunnistin (Basic Service Set Identifier, BSSID): Langattoman verkon kunkin langattoman asiakkaan yksilöllinen tunniste. BSSID on kunkin verkossa olevan sovittimen Ethernet MAC -osoite.

Bittinopeus: Verkkoyhteyden tukemien bittien kokonaismäärä (ykköset ja nollat) sekunnissa. Huomaa, että tämä bittimäärä voi vaihdella ohjelmiston ohjaamana eri signaalipolkutiloissa.

Bluetooth: Alun perin Euroopassa kehitetty yhteensopimaton erittäin pienen toiminta-alueen ja tiedonsiirtonopeuden omaava tiedonsiirtojärjestelmä (PAN), joka on tarkoitettu lähinnä oheislaitteiden, kuten tulostimien, langatonta käyttämistä varten. Sen käyttö on laajentunut käsittämään langattomat kuulokkeet ja vastaavat laitteet. Järjestelmässä käytetään 2,4 GHz:n taajuutta ja se "sisältyy" 802.11b:hen. Tässä yhteydessä sanalla "sisältyy" tarkoitetaan sitä, että kaikki tutkijat eivät ole yksimielisiä siitä, miten paljon keskinäishäiriötä syntyy käytettäessä molempia järjestelmiä samassa paikassa.

Lähetyksen SSID: Tämän avulla tukiasema voi vastata asiakkaille lähettämällä koettimia langattomassa verkossa.

### D

Tiedonsiirtonopeus (tietonopeus): Kaikki bitit eivät sisällä käyttäjätietoja. Kukin bittiryhmä (paketti) sisältää otsikot, loppuosat, kaiutusohjauksen, kohdetiedot ja muita siirtoyhteyskäytännön vaatimia tietoja. On tärkeää ymmärtää ero bittinopeuden ja tiedonsiirtonopeuden välillä, koska yleisrasitetiedot voivat kuluttaa yli 40 prosenttia koko lähetyksestä. Tämä ero on yleinen monissa tämänkaltaisissa tietojärjestelmissä, mukaan lukien Ethernet.

Laitteidenvälinen tila: Langattoman verkon rakenne, jonka avulla langattomat asiakkaat kommunikoivat toistensa kanssa ilman tukiasemaa.

Direct-Sequence Spread Spectrum (DSSS) ja Frequency-Hop Spread Spectrum (FHSS): Kaksi keskenään yhteensopimatonta radiotiedonsiirtotekniikkaa.

Dynaaminen IP-osoite: Asiakasasemalle automaattisesti määritetty IP-osoite TCP/IP-verkossa. Tavallisesti tämän osoitteen määrittää DHCP-palvelin. Useita käyttäjiä palveleville verkkolaitteille, kuten palvelimet ja tulostimet, on yleensä määritetty kiinteät IP-osoitteet.

### E

Extensible Authentication Protocol (EAP): IETF-standardi, joka määrittää verkkokäytön laillisuustarkistusyhteyskäytännön. Monissa laillisuustarkistusmenetelmissä, kuten salasanoissa, sertifikaateissa ja älykorteissa, hyödynnetään tätä standardia.

EAP-FAST: EAP-FAST:ssä liikenne suojataan EAP-TTLS:n ja PEAP:n tavoin tunnelointia käyttämällä. Tärkein ero on se, että EAP-FAST:ssä laillisuustarkistuksessa ei käytetä sertifikaatteja.

EAP-TLS: Eräs laillisuustarkistusmenetelmä, jossa käytetään EAP (Extensible Authentication Protocol) -yhteyskäytäntöä ja (EAP) ja TLS (Transport Layer Security) -suojausyhteyskäytäntöä. EAP-TLS:ssä käytetään salasanoja käyttäviä sertifikaatteja. EAP-TLS-laillisuustarkistus tukee dynaamista WEP-avainten hallintaa.

EAP-TTLS: Eräs laillisuustarkistusmenetelmä, jossa käytetään EAP (Extensible Authentication Protocol) -yhteyskäytäntöä ja TTLS (Tunneled Transport Layer Security) -suojausta. EAP-TTLS:ssä käytetään yhdessä sertifikaatteja ja muuta menetelmää, kuten salasanoja. Se on turvallisempi kuin MD5-laillisuustarkistus, jossa käytetään salasanoja, ja vähemmän turvallinen kuin EAP-TLS-laillisuustarkistus, jossa yksinomaisesti käytetään sertifikaatteja. EAP-TTLS-laillisuustarkistus tukee dynaamista WEP-avainten hallintaa.

Salaus: Tietojen sekoittaminen niin, että vain luvan omaava vastaanottaja voi lukea ne. Tietojen salauksen purkamiseen tarvitaan tavallisesti avain.

Laajennetun palvelusarjan tunnistin (Extended Service Set Identifier, ESSID): Yksilöllinen tunnistin, jota käytetään sekä tukiasemaan että langattomaan PC-korttiin, joka on liitetty kuhunkin pakettiin. Tämän avulla tukiasema voi tunnistaa kunkin langattoman asiakkaan ja sen liikenteen.

###

### F

Palomuuri: Palomuuri on verkon joukko yhdyskäytäväpalvelimeen sijoitettuja ohjelmia, joka suojaa verkon resurssit muiden verkkojen käyttäjiltä.

Taajuudet: Kun painat pianon koskettimia, syntyy ääni. Kun vastaanotat äänen mikrofonilla, ääni muuttuu "värähteleväksi" tai "jaksottaiseksi" sähköiseksi signaaliksi. Värähtelyn nopeus riippuu painetusta koskettimesta. Elektroniikassa viitataan tähän värähtelyn nopeuteen nimellä ”värähdystä sekunnissa", cps. Tämän virallinen nimi on hertsi. Siirryttäessä suurempiin nopeuksiin, kuten lähetyskaistassa, kilohertsiä (kHz) käytetään esittämään 1 000 hertsiä tai megahertsiä esittämään 1 000 000 hertsiä. Siirryttäessä vielä suurempiin nopeuksiin saavutetaan lopulta 1 000 000 000 Hz, joka voidaan lyhentää muotoon gigahertsi (GHz). Nämä taajuudet sisältyvät standardeihin 802.11a (5 GHz) ja 802.11b (2,4 GHz).

### I

Itsenäisen peruspalvelusarjan tunnistin (Independent Basic Service Set Identifier, IBSSID): Itsenäisen peruspalvelusarjan tunnistin. Tätä käytetään tunnistamaan langaton verkko, jossa langattomat asiakkaat on määritetty viestimään suoraan toistensa kanssa ilman tukiasemaa.

Itsenäinen verkko: Verkko, jossa käytetään vertaisyhteyttä (yleensä tilapäistä), ilman täydellistä verkon perusrakennetta.

Perusrakenneverkko: Langaton verkko, joka on muodostettu tukiaseman ympärille. Tässä ympäristössä tukiasema muodostaa yhteysmahdollisuuden langalliseen verkkoon ja välittää myös langatonta verkkoliikennettä lähiympäristössä.

Institute of Electrical and Electronics Engineers (IEEE): Järjestö, joka määrittää tietokone- ja tietoliikennestandardeja.

ISM-kaistat: Taajuuskaistojen sarja, jotka FCC on asettanut tieteellisiä ja lääketieteellisiä sovelluksia varten. Näiden kaistojen käyttäjät käyttävät laitteita yhteiskäyttöpohjalla, mikä tarkoittaa sitä, että heidän on odotettava ja siedettävä häiriöitä muilta laillisilta käyttäjiltä. ISM-kaistan käyttöön valmistettujen tuotteiden on oltava FCC:n hyväksymiä, mutta käyttäjien ei tarvitse olla lisensoituja. WLAN-verkon lisäksi ISM-kaistat tukevat langattomia puhelimia, mikroaaltouuneja, vauvojen valvontalaitteita, leluja, radioamatöörivastaanottimia ja muita langattomia laitteita.

### K

Kerberos: Todennusjärjestelmä, joka mahdollistaa suojatun tietoliikenteen avoimessa verkossa käyttäen ainutkertaista avainta nimeltä lippu.

### M

Media Access Control (MAC) -osoite: Tehtaalla kiinteästi määritetty osoite. Se määrittää verkkolaitteen, kuten langattoman PC-kortin, yksilöllisen tunnisteen LAN- tai WAN-verkossa.

Mikrosolu: Rajoitettu fyysinen tila, jossa tietty määrä langattomia laitteita voi kommunikoida. Koska sekä limittyvät solut että erilliset solut ovat mahdollisia, säännöt tai sopimukset muodostavat solun rajat.

Mikroaalto: Teknisesti tällä termillä tarkoitetaan mitä tahansa taajuutta, joka on suurempi kuin 1,0 GHz.

Monitie-eteneminen: Signaalin vaihtelu, joka syntyy, kun radiosignaalit kulkevat monta tietä lähettäjästä vastaanottimeen.

### O

Orthogonal Frequency Division Multiplexing (OFDM): Modulointitekniikka digitaalisten tietojen suurten määrien lähettämiseksi radioaaltojen kautta. 802.11a- ja 802.11g-järjestelmissä käytetään OFDM-modulointia.

### P

Personal Area Network (PAN): Likiverkko (PAN) on verkkomalli, jossa PC:t, sylimikrot, käsimikrot, tulostimet ja taskumikrot (PDA-laitteet) viestivät toistensa kanssa lyhyiden välimatkojen etäisyydellä joko langallisessa tai langattomassa yhteydessä.

Preamble: Ennakkosignaali, joka lähetetään WLAN-verkossa ohjaamaan signaalin tunnistusta ja kellon synkronointia.

### R

Radiotaajuustermit (RF-termit) (GHz, MHz, Hz): Kansainvälinen yksikkö taajuuden mittaamiseksi on hertsi (Hz), joka vastaa vanhempaa yksikköä, värähdystä sekunnissa. Yksi megahertsi (MHz) on miljoona hertsiä. Yksi gigahertsi (GHz) on miljardi hertsiä. Viitteeksi: Yhdysvalloissa sähköverkossa käytetty vakiotaajuus on 60 Hz, AM-radiolähetyksen taajuuskaista on 0,55 - 1,6 MHz, FM-radiolähetyksen taajuuskaista on 88 - 108 MHz, ja mikroaaltouunit toimivat normaalisti 2,45 GHz:llä.

Alue: Etäisyys, jonka rajoissa järjestelmä voi kommunikoida.

RC4: RSA Laboratoriesin kehittämä salausalgoritmi; erityisesti näennäissatunnaisten bittien muodostama salausjakso, jota käytetään WEP-salauksessa.

Remote Authentication Dial-In User Service (RADIUS): Käyttöoikeuksien tarkistus- ja kirjanpitojärjestelmä, joka tarkistaa käyttäjän valtuutukset ja sallii pyydettyjen resurssien käytön.

Sijainnin seuranta: Langattoman solmun liike kahden mikrosolun välillä. Sijainnin seuranta tapahtuu tavallisesti perusrakenneverkoissa, jotka on muodostettu useiden tukiasemien varaan.

### S

Palvelusarjan tunnistin (Service Set Identifier, SSID): Käytetään tunnistamaan asiakkaita langattomassa verkossa.

Jaettu avain: Vain tietojen vastaanottajan ja lähettäjän tuntema salausavain.

Kiinteä IP-osoite: TCP/IP-verkon solmulle määritetty pysyvä IP-osoite.

### T

TCP (Transmission Control Protocol): Menetelmä, jota käytetään yhdessä IP (Internet Protocol) -yhteyskäytännön kanssa lähetettäessä tietoja sanomayksikköjen muodossa lähi- tai suuralueverkon verkkolaitteiden välillä. IP huolehtii tietojen toimittamisesta (reitityksestä) ja TCP seuraa yksittäisiä datayksikköjä (paketteja), joiksi sanoma jaetaan ja joina se toimitetaan verkossa.

TCP/IP (Transmission Control Protocol/Internet Protocol): Tietoliikenteen peruskieli eli joukko yhteyskäytäntöjä Internet-tietoliikennettä varten (kehitetty erityisesti Internetiä varten). TCP/IP käsittää joukon muitakin yhteyskäytäntöjä TCP:n ja IP:n lisäksi.

Lähetin-vastaanotin: Yleisesti käytetty termi, joka kuvaa lähettimen ja vastaanottimen yhdistelmää. Sekä 802.11a- että 802.11b-laitteet voidaan kuvata tiedon lähetin-vastaanotinlaitteina.

### U

UNII-kaistat: Unlicensed National Information Infrastructure. Päinvastoin kuin ISM-kaistat, nämä ovat taajuuskaistaryhmiä, jotka FCC on asettanut syrjään käytettäväksi vain WLAN-tyyppiselle tietoliikenteelle. Käyttäjien on hyväksyttävä häiriöt muista laillisista WLAN-käyttäjiltä, mutta muita häiriöongelmien lähteitä ei ole tai laillisesti ei pitäisi olla.

### W

WEP64 ja WEP128: Wired Equivalent Privacy, 64 bittiä ja 128 bittiä (64 bittiin viitataan joskus 40 bitillä). Tämä on heikko suojaustekniikka, joka on antaa käyttäjälle samantasoisen tietosuojan kuin on odotettavissa kaapelilähiverkossa. 128-bittinen vaihtoehto on suositeltava kaikkina aikoina. Ota huomioon, että 802.11-laitteet lähettävät suuntaamattomasti kaikkiin suuntiin ja erittäin mutkikkaan ohjelmiston avulla on mahdollista kopioida WEP-lähetyksiä ja purkaa niiden suojaus. Tämä ei ole helppoa, mutta kuitenkin mahdollista. Jos tiedot ovat erittäin luottamuksellisia, on suositeltavaa käyttää jotain toissijaista suojausmenetelmää, kuten tehokasta salasanasuojausta ja lisäsalausta. Eri toimittajilta on saatavana tähän tarkoitettuja ohjelmistoja. Lisäksi WEP antaa suojan järjestelmän luvattomalta käytöltä, vaikka sitä ei alun perin suunniteltukaan tätä varten. Luvattomien käyttäjien tiedetään päässeen käyttämään järjestelmiä rakennuksen ulkopuolelta, mikä on mahdollistanut Web-käytön järjestelmän omistajan kustannuksella.

Suuralueverkko (WAN): Suuralueverkko (WAN) on ääni-, tieto- tai videoverkko, jossa on yhteydet yhdestä tai useammasta yrityksen sisäisestä tietokoneesta tai verkosta yhteen tai useampaan tietokoneeseen tai verkkoon, jotka ovat kyseisen yrityksen ulkopuolella.

Langaton: Mikroaaltoja käyttävä lähetin-vastaanotin-järjestelmä.

Langaton verkko: Langaton lähiverkko on lähiverkkotyyppi, joka käyttää suurtaajuuksisia radioaaltoja kaapeleiden sijaan solmujen väliseen viestintään. WLAN on joustava tietoliikennejärjestelmä, jota käytetään langallisen lähiverkon vaihtoehtona tai sen jatkeena.

Langaton solmu: Langattomalla verkkokortilla (sovittimella) varustettu käyttäjätyöasema.

Takaisin Sisältö-sivulle