Tilbake til Innhold

# Oversikt over trådløse nettverk: Brukerhåndbok for Intel(R) PRO/Wireless 2915ABG Networks Connections

## Om trådløs nettverksteknologi

- Velge et trådløst nettverk
- Konfigurere et trådløst nettverk
- Identifisere et trådløst nettverk

Et trådløst nettverk kobler sammen datamaskiner uten bruk av nettverkskabler. Datamaskinene bruker radiokommunikasjon til å sende data til hverandre. Du kan kommunisere direkte med andre trådløse datamaskiner eller koble til et eksisterende nettverk gjennom et trådløst tilgangspunkt. Når du setter opp det trådløse kortet, velger du funksjonsmodus for den typen trådløst nettverk du vil ha. Du kan bruke Intel(R) PRO/Wireless-nettverkskortet til å koble til andre lignende trådløse enheter som er kompatible med 802.11-standarden for trådløse nettverk.<

## Velge en modus for trådløst nettverk

Trådløse nettverk kan fungere med eller uten tilgangspunkt avhengig av antall brukere på nettverket. Infrastrukturmodus bruker tilgangspunkt til å tillate trådløse datamaskiner å sende og motta informasjon. Trådløse datamaskiner overfører til tilgangspunktet som mottar informasjonen og kringkaster den til andre datamaskiner. Tilgangspunktet kan også kobles til et trådløst nettverk eller til Internett. Flere tilgangspunkt kan arbeide sammen for å gi dekning over et bredt område.

Enhet-til-enhet-modus, også kalt Ad hoc-modus, arbeider uten tilgangspunkt og tillater trådløse datamaskiner å sende informasjon direkte til andre trådløse datamaskiner. Du kan bruke datamaskin-til-datamaskin-modus til å opprette et nettverk av datamaskiner hjemme eller på et lite kontor, eller til å sette opp et midlertidig trådløst nettverk til et møte.

## Konfigurere et trådløst nettverk

Det finnes tre grunnleggende komponenter som må være konfigurert for at et 802.11 trådløst nettverk skal fungere riktig:

- Nettverksnavn — Hvert trådløse nettverk bruker et unikt nettverksnavn til å identifisere nettverket. Dette navnet kalles tjenestesettidentifikator (SSID - Service Set Identifier). Når du setter opp det trådløse kortet, angir du SSID-en. Hvis du vil koble til et eksisterende nettverk, må du bruke navnet for det nettverket. Hvis du setter opp ditt eget nettverk, kan du finne på et eget navn og bruke det på hver datamaskin. Navnet kan inneholde opptil 32 tegn som kan være både bokstaver og tall.
- Profiler—Når du setter opp datamaskinen til å få tilgang til et trådløst nettverk, oppretter Intel(R) PROSet/Wireless en profil for de trådløse innstillingene du angir. Hvis du vil koble til et annet nettverk, kan du søke etter eksisterende nettverk og koble til midlertidig, eller opprette en ny profil for det nettverket. Når du har opprettet profiler, kobler datamaskinen automatisk til når du endrer plassering.
- Sikkerhet—De trådløse 802.11b-nettverkene bruker kryptering for å hjelpe deg å beskytte dataene. WEP (Wired equivalent privacy) bruker en 64-biters eller 128-biters delt krypteringsnøkkel til å uforståeliggjøre data. Før datamaskinen overfører dataene, gjør den dem uforståelige ved hjelp av den hemmelige krypteringsnøkkelen. Mottakerdatamaskinen bruker den samme nøkkelen til å gjøre dataene forståelige igjen. Hvis du kobler til et eksisterende nettverk, bruker du krypteringsnøkkelen du fikk av administratoren for det trådløse nettverket. Hvis du setter opp ditt eget nettverk, kan du finne på en egen nøkkel og bruke den på hver datamaskin.

## Identifisere et trådløst nettverk

Avhengig av størrelsen på og komponentene i et trådløst nettverk, er det mange måter å identifisere trådløse LAN:

- Nettverksnavnet og tjenestesettidentifikatoren (SSID - Service Set Identifier) – Identifiserer et trådløst nettverk. Alle de trådløse enhetene på et nettverk må bruke samme SSID.
- >Utvidet tjenestesettidentifikator (ESSID) — En spesiell type SSID som brukes til å identifisere et trådløst nettverk som inneholder tilgangspunkt.
- Uavhengig grunnleggende tjenestesettidentifikator (IBSSID) —En spesiell type SSID som brukes til å identifisere et nettverk av trådløse datamaskiner som er konfigurert til å kommunisere direkte med hverandre uten bruk av tilgangspunkt.
- Grunnleggende tjenestesettidentifikator (BSSID) – En unik identifikator for hver trådløse enhet. BSSID-en er Ethernet MAC-adressen for enheten.
- Kringkastings-SSID – Et tilgangspunkt kan svare datamaskiner som sender undersøkelsespakker, med kringkastings-SSID-en. Hvis denne funksjonen er aktivert på tilgangspunktet, kan alle trådløse brukere knytte til tilgangspunktet ved hjelp av en tom (null) SSID.

Tilbake til Innhol d