Tilbage til Indhold

# Brug af profiler: Intel(R) PRO/Wireless 2915ABG Network Connection - Brugervejledning

- Oversigt over profilguide
- Oprettelse af en ny profil
- Redigering af en eksisterende profil
- Fjernelse af en profil
- Import og eksport af profiler
- Indstilling af en profiladgangskode
- Administratorprofiler
- Automatisk profildistribution
- Single Sign On-funktion, Windows XP Velkomstskærmbillede og hurtigt brugerskift

### Oversigt over profilguide

Brug Profilguiden til at oprette en netværksprofil for tilslutning til et bestemt trådløst netværk.

Når Intel Konfigurationservice registrerer et tilgængeligt netværk, og adapteren ikke er knyttet til et andet trådløst netværk, vises siden “Tilslut til trådløst netværk”. Vælg et netværk fra listen Tilgængelige netværk, i Intel PROSet/Wireless, og klik på Konfigurer.

1. Siden Generelle indstillinger vises med netværksnavnet og driftstilstanden for det valgte netværk. Det identificerede trådløse netværksnavn (SSID) kan ikke ændres, men du kan ændre profilnavnet.

2. Klik på Næste for at få vist den siden i Sikkerhedsindstillinger i profilguiden. Dette starter adgangspunktets forespørgselsproces for at fastslå det højeste sikkerhedsniveau, der kræves til det valgte netværk. Der henvises til Opsætning af sikkerhed, hvor der fås flere oplysninger om sikkerhed.

3. Når du har bestemt den nødvendige sikkerhed, klikker du på Næste.

4. Siden Sikkerhedsindstillinger viser de nødvendige oplysninger, der skal angives for at tilslutte til det pågældende netværk. Hvis du f.eks. har valgtet Infrastruktur-WEP-netværk, vises oplysninger om WEP-kryptering og nøgleindeks, men det er kun WEP-netværksnøglen, der skal angives. Hvis du ikke kender de nødvendige netværksindstillinger, kan du kontakte systemadministratoren.

### Oprettelse af en ny profil

Brug profilguiden til at oprette en ny profil.

Hvis du vælger et trådløst netværk i Tilgængelige netværk, og klikker på Konfigurer, leder profilguiden dig gennem de nødvendige trin til oprettelse af en profil og tilslutning til netværket. Under denne proces, forsøger profilguiden at registrere de relevante sikkerhedsindstillinger for dig.

Sådan opretter du en ny profil og tilslutter til et trådløst netværk:

1. Klik på Tilføj i hovedvinduet i Intel PROSet/Wireless. Proofilguiden startes, og siden Generelle indstillinger vises.

2. Indtast et profilnavn i tekstfeltet Profilnavn.
3. Indtast et navn på et trådløst netværksnavn (SSID) i tekstboksen.
4. Vælg driftsformen: Netværk eller Enhed til enhed.
5. Klik på Avanceret for at bruge følgende funktioner:

- Beskyt profilen med adgangskode.Klik på Beskyt denne profil med adgangskode. Indtast adgangskoden i tekstfeltet, og indtast den derefter i feltet Bekræft adgangskode.

- Auto-importer denne profil (kun for netværksadministratorer).

- Obligatorisk adgangspunkt. Denne funktion knytter den trådløse adapter til et bestemt adgangspunkt.

6. Klik på Næste på siden Generelle indstillinger. Siden Sikkerhedindstillinger vises

6. Siden Sikkerhedsindstillinger viser den aktuelle sikkerhedsstatus for netværksadgangspunktet. Klik på Næste for at indstille Netværksgodkendelse og Datakryptering.

7. Foretag netværksgodkendelsen og datakrypteringsvalg. Indtast krypteringsnøgleindstillingerne, og konfigurer 802.1x-indstillingerne efter behov. Der henvises til Sikkerhedsindstillinger, hvor der fås flere oplysninger.

8. Klik på OK, når du har afsluttet profilindstillingerne. Profilguiden afsluttes, og du vender tilbage til hovedvinduet i Intel PROSet/Wireless. Klik på knappen Tilbage for at ændre eller kontrollere profilindstillingerne.

9. Hvis du ikke er tilsluttet et netværk i øjeblikket, registrerer Intel PROSet/Wireless, at der er tilføjet en ny profil, og forsøger automatisk at tilslutte til denne nye profil.

10. Hvis du ønsker at tilslutte til denne profil manuelt, skal du klikke på Tilslut for at bruge dette trådløse netværk. Tilslutningsikonet viser den aktuelle tilslutningsstatus. Netværksnavnet, sende- og modtagehastigheden samt signalkvaliteten vises også.

### Redigering af en eksisterende profil

Sådan redigerer du en eksisterende profil:

1. Vælg profilen til redigering fra profillisten.
2. Klik på Egenskaber. Siderne Generelle indstillinger og Sikkerhedsindstillinger viser alle de profilindstillinger og parametre, der kan ændres.
3. Klik på Næste og Tilbage for at navigere i Generelle indstillinger og sikkerhedsindstillinger.

- Generelle indstillinger. Der henvises til Generelle indstillinger, hvor der fås flere oplysninger.
- Sikkerhedsindstillinger.Der henvises til Sikkerhedsindstillinger, hvor der fås flere oplysninger.

### Fjernelse af en profil

Sådan fjerner du en profil:

1. Vælg den profil, der skal fjernes fra profillisten.
2. Klik på Fjern for at slette profilen.

| BEMÆRK: | Du kan ikke slette alle profiler fra profillisten. Der skal altid være én profil vist på listen.

### Import og eksport af profiler

| Bemærk: | En profil, der er beskyttet med adgangskode, kan importeres og eksporteres. Før du redigerer en profil skal du dog indtaste adgangskoden. Der henvises til Indstilling af en profiladgangskode, hvor der findes flere oplysninger.

#### Eksporter profiler

Sådan eksporterer du profiler fra profillisten:

1. Klik på Importer/eksporter i menuen Profiler i hovedvinduet i Intel PROSet/Wireless.
2. Vælg profilen eller profilerne i listen.
3. Angiv destinationsmappen på din harddisk. Du kan bruge knappen Gennemse for at navigere til en mappe.
4. Klik på OK, når profilerne er eksporteret.
5. Klik på Luk for at lukke hovedvinduet i Intel PROSet/Wireless.

#### Import af profiler

Sådan føjer du til din profilliste:

1. Klik på Importer/eksporter i menuen Profiler i hovedvinduet i Intel PROSet/Wireless.
2. Klik på Importer.
3. Find importprofilen på din computer, eller indtast profilnavnet i feltet Filnavn. Profiltypen er enten profiler eller .p50. Profilerne til import kan placeres i enhver mappe, du ønsker, på din computer.
4. Klik på Importer for at importere profilen til profillisten.
5. Klik på Luk for at gå tilbage til hovedvinduet i Intel PROSet/Wireless. Den importerede profil vises i profillisten og er klar til brug.

### Indstilling af en profiladgangskode

| Bemærk: | En profil, der er beskyttet med adgangskode, kan importeres og eksporteres. Før du redigerer en profil skal du dog indtaste adgangskoden.

Sådan definerer du en adgangskode til en eksisterende profil:

1. Klik på Egenskaber i hovedvinduet i Intel PROSet/Wireless. Siden Generelle indstillinger vises.
2. Klik på Avanceret.
3. Klik på Beskyt denne profil med adgangskode.
4. Adgangskode: Indtast adgangskoden.
5. Bekræft adgangskode: Indtast adgangskoden igen.
6. Klik på OK for at gemme indstillingen og returnere til siden Generelle indstillinger.
7. Klik på OK. Hovedvinduet i Intel PROSet/Wireless vises.

## Administratorprofiler

Administratorprofiler oprettes ved hjælp af administratorværktøjet.

Administratorprofiler er profiler eller delte profiler, som ejes og administreres af netværksadministratoren eller administratoren af denne computer. Disse profiler er fælles for/delt af alle brugere på denne computer. Slutbrugerne kan imidlertid ikke redigere disse profiler, de kan kun ændres via administratorværktøjet, som er beskyttet med adgangskode.

Der findes to typer administratorprofiler: Vedvarende og Tilslut før logon/fælles.

### Vedvarende tilslutning

Vedvarende profiler anvendes ved start af computeren, eller når ingen bruger har logget på computeren. Når en bruger logger af, opretholder en Vedvarende profil fortsat en trådløs tilslutning, indtil computeren slukkes, eller en anden bruger logger på.

### Tilslut før logon/Fælles profiler

Tilslut før logon/Fælles profiler anvendes, når en bruger logger på. Hvis Single Sign On-funktionerne (“Brug Windows-brugernavn og adgangskode”) er installeret, sker tilslutningen som en del af Windows logon-sekvensen (før-logon). Hvis Single Sign On-funktionerne ikke er installeret på computeren, anvendes profilen, når brugersessionen er aktiv. Tilslut før logon/Fælles profiler vises altid øverst i en brugers profilliste. Brugere kan fortsat prioritere deres egne profiler, som de har oprettet, men de kan ikke omprioritere Tilslut før logon/Fælles profiler. Da disse profiler vises øverst i profillisten, forsøger Intel PROSet/Wireless automatisk at tilslutte til administratorprofilerne før eventuelle profiler, der er oprettet af brugere.

### Tilslut før logon-status

Når en Single Sign On-komponent er installeret, har du understøttelse af Tilslut før logon/Fælles.

Under Windows logon-sekvensen vises en Tilslut før logon-statusside. Denne side viser netværkstilslutningens status. Når den trådløse adapter knyttes til netværksadgangspunktet, lukkes statussiden.

### Egenskaber for administratoreksport

Brug funktionerne Administratorindstillinger og Administratorprofiler til at konfigurere delte profiler til eksport. Eksporterede profiler og indstillinger kan flyttes til enhver Intel PROSet/ Wireless 'auto import' mappe. De eksporteres som én pakke.

Dialogboksen Eksporter administratorpræferencer

Navn | Beskrivelse
Eksporter administratorpræferencer | Trin 1: Vælg de præferencer, du vil eksportere: Administratorindstillinger: Eksporter alle indstillingerne. Disse styrer Gem legitimationsoplysninger i hukommelsen og XP-sameksistens. Administratorprofiler: Eksporter alle Vedvarende og Tilslut før logon-profiler. Trin 2: Vælg destinationsfilen: Knappen Gennemgå: Vælg destinationsstien og -biblioteket: Eksportdestinationsfilen har filtypen .sso. Biblioteksstien vises i destinationsbibliotekets vindue. Trin 3: Eksporter de valgte præferencer: Knappen Eksporter: Start eksport af dine profiler til destinationsmappen.
Luk | Luk siden.
Hjælp? | Viser hjælpeoplysningerne for denne side.

### Automatisk profildistribution

Funktionen Aktiver automatisk import tillader en netværksadministrator at fordele en profil automatisk til computere på et netværk. Disse profiler kan automatisk importeres fra mappen \Programmer\Intel\Wireless\AutoImport på klientcomputeren. Funktionen Aktiver automatisk import findes på siden Avancerede indstillinger. Brug knappen Avanceret på siden Generelle indstillinger i profilguiden for at få adgang til Avancerede indstillinger.

Profilen skal kopieres til et bestemt bibliotek på værtscomputeren, hvorefter den kan fordeles til flere computere. Når profilen er modtaget af fjerncomputeren, gøres den automatisk tilgængelig til brug i profillisten. Hvis det forsøges at redigere en fordelt profil, der er beskyttet af adgangskode, vises en adgangskodeprompt.

Der foretages automatisk import af profiler ved at overvåge mappen import på harddisken for nye profilfiler. Kun profiler, der har markeret Aktiver automatisk import, kan importeres automatisk. Hvis en profil med samme navn allerede findes i profillisten, vises en dialogboks, hvorfra du enten kan afvise importen eller acceptere den, hvorefter den eksisterende profil erstattes. Alle importerede profiler bliver placeret i bunden af profillisten, og profilfilen slettes øjeblikkeligt efter importen, hvad enten importen skete med eller uden fejl.

Sådan importerer du en profil til profillisten:

1. Vælg profilen i profillisten, og klik på knappen Egenskaber.
2. Klik på knappen Avanceret.
3. Marker Aktiver automatisk import.
4. Klik på OK for at gemme indstillingen og afslutte.
5. Klik på OK for at lukke siden Generelle indstillinger.
6. Eksporter profilen fra profillisten. Der henvises til Import og eksport af profiler, hvor der fås flere oplysninger.
7. Kopier den eksporterede profil fra dets bibliotek til biblioteket Programmer\Intel\Wireless\AutoImport. Profilen kan nu fordeles til andre computere.

## Single Sign On-funktion, Windows XP Velkomstskærmbillede og hurtigt brugerskift

Windows XP hurtigt brugerskift og velkomstskærmbilledet deaktiveres, når Single Sign On-funktionerne installeres.

Single Sign On (“Brug Windows brugernavn og adgangskode”) er rettet mod koncernmiljøet, hvor brugere logger på deres computer med brugernavn, adgangskode og typisk et domæne. Hurtigt brugerskift understøtter ikke logon med domæne.

| Bemærk: | Windows Hurtigt brugerskift er aktiveret som standard, hvis du bruger Windows XP Home Edition. Det er rettet mod hjemmebrugere. Hurtigt brugerskift er også tilgængeligt i Windows XP Professional, hvis du installerer det på en selvstændig computer eller en computer, der er tilsluttet en arbejdsgruppe.. Hvis en computer, der kører Windows XP Professional. føjes til et domæne, er funktionen Hurtigt brugerskift ikke tilgængelig.

Tilbage til Indhold

Begrænsninger og ansvarsfraskrivelser